techiaith/cofnodycynulliad_en-cy huggingface dataset:
English: The challenge comes with a 'no deal' Brexit and our ability to prepare for the possibility that the United Kingdom crashes out of the European Union at the end of March next year. I don't think I should try to provide false reassurance that all will be well. For every Government, though, in the UK, it is in every Government's interests to make sure that we do all that we can. So, this is about how we try and make sure there is enough supply available. That is still about the arrangements with other countries, because you're right - you can't simply transfer all medicines across borders and not worry about their shelf life. There are approximately 14,500 people with type 1 diabetes in Wales, so this is an issue of real concern. There is a limited supply of insulin within this country, but nothing like enough to care for all of those people with type 1 diabetes. I'm not in a position to provide you with a detailed update at present on this particular issue, but I certainly will do so as soon as it's available because, as I say, it's something that bothers me, and it should bother all of us if a 'no deal' Brexit really does happen, about how we do all that we can in each part of the UK.
Welsh: Daw'r her gyda Brexit 'dim bargen' a'n gallu i baratoi ar gyfer y posibilrwydd y bydd y Deyrnas Unedig yn gadael yr Undeb Ewropeaidd heb gytundeb ddiwedd mis Mawrth y flwyddyn nesaf. Nid wyf yn credu y dylwn geisio rhoi sicrwydd ffug y bydd popeth yn iawn. Wedi dweud hynny, byddai'n fuddiol i bob Llywodraeth yn y DU wneud yn siŵr ein bod yn gwneud popeth a allwn. Felly, mae hyn yn ymwneud â sut rydym yn ceisio sicrhau bod digon o gyflenwad ar gael. Mae hynny'n ymwneud â threfniadau gyda gwledydd eraill o hyd, oherwydd rydych yn iawn - ni allwch drosglwyddo pob meddyginiaeth ar draws ffiniau heb boeni am eu hoes silff. Mae tua 14,500 o bobl â diabetes math 1 yng Nghymru, felly mae hwn yn fater o bwys mawr. Ceir cyflenwad cyfyngedig o inswlin yn y wlad hon, ond nid yw'n ddigon o bell ffordd i ofalu am yr holl bobl sydd â diabetes math 1. Nid wyf mewn sefyllfa i roi diweddariad manwl ar y mater i chi ar hyn o bryd, ond byddaf yn sicr yn gwneud hynny mor fuan ag y bydd ar gael oherwydd, fel rwy'n dweud, mae'n rhywbeth sy'n peri pryder i mi, a dylai beri pryder i bob un ohonom pe bai Brexit 'dim bargen' yn digwydd go iawn, o ran sut y gwnawn bopeth a allwn ym mhob rhan o'r DU.
English: Cabinet Secretary, the External Affairs and Additional Legislation Committee has heard this issue, and insulin was raised, as were radionuclides, which are essential for scanning equipment. I think what the Government has to do, in co-operation with the UK Government, is set in place arrangements over these key medicines and products about how that would be handled. I don't think for a moment the European Union will resist special measures over these very specific products that have problems with their shelf life and temperature in particular. You have to get on with this, and not just say, 'We want to avoid a cliff-edge Brexit'. I do as well. You have to have plans about how to deal with it in these specific areas.
Welsh: Ysgrifennydd y Cabinet, mae'r Pwyllgor Materion Allanol a Deddfwriaeth Ychwanegol wedi clywed am hyn, ac fe soniwyd am inswlin, yn ogystal â radioniwclidau, sy'n hanfodol ar gyfer offer sganio. Rwy'n credu mai'r hyn sy'n rhaid i'r Llywodraeth ei wneud, mewn cydweithrediad â Llywodraeth y DU, yw gwneud trefniadau mewn perthynas â sut y dylid ymdrin â'r cynhyrchion a'r meddyginiaethau allweddol hyn. Nid wyf yn credu am eiliad y bydd yr Undeb Ewropeaidd yn gwrthod mesurau arbennig ar gyfer y cynhyrchion penodol hyn sydd â phroblemau gyda'u hoes silff a'u tymheredd yn arbennig. Mae'n rhaid i chi fwrw ymlaen â hyn, yn hytrach na dweud, 'Rydym eisiau osgoi Brexit ymyl y dibyn'. Rwyf finnau eisiau ei osgoi hefyd. Mae'n rhaid i chi wneud cynlluniau ar gyfer mynd i'r afael â hynny yn y meysydd penodol hyn.
English: There are real practical conversations going on between every health department from every nation within the UK, and on this, actually, it's an issue where I and the Scottish health secretary have written to Matt Hancock seeking a meeting to try and put some of the politics aside and to have a practical, face-to-face conversation about what each of us can do. I've yet to have a positive response to the joint offer of a meeting, but I think it would be sensible for Ministers who have responsibility for health departments to have that conversation on a very practical level, because the challenge comes in the fact that the UK Government is acting for the UK in having this conversation on the supply of medicines and products with a limited shelf life. Now, I'm not in control of the conversation with European Union partners. I don't believe they want to punish the UK at all, but there must be some common sense about our arrangements with the rest of the European Union to make sure that that supply is not interrupted. But I can't give you the reassurance you seek that all is necessarily going to be well. I can give you the reassurance that this Government is a willing and genuine partner in looking for an answer, should the United Kingdom leave without satisfactory arrangements in other areas.
Welsh: Mae yna sgyrsiau ymarferol go iawn yn digwydd rhwng pob adran iechyd pob gwlad yn y DU, ac mewn perthynas â'r mater hwn, mewn gwirionedd, rwyf fi ac Ysgrifennydd iechyd yr Alban wedi ysgrifennu at Matt Hancock yn gofyn am gyfarfod er mwyn ceisio rhoi rhywfaint o'r wleidyddiaeth o'r neilltu a chael sgwrs ymarferol, wyneb yn wyneb am yr hyn y gall pob un ohonom ei wneud. Nid wyf wedi cael ymateb cadarnhaol i'r cynnig ar y cyd am gyfarfod eto, ond rwy'n credu y byddai'n synhwyrol i Weinidogion sy'n gyfrifol am adrannau iechyd gael y sgwrs honno ar lefel ymarferol iawn, oherwydd mae'r her yn deillio o'r ffaith bod Llywodraeth y DU yn gweithredu ar ran y DU wrth gael y drafodaeth hon ar gyflenwad meddyginiaethau a chynhyrchion sydd ag oes silff gyfyngedig. Nawr, nid wyf yn rheoli'r sgwrs gyda phartneriaid yr Undeb Ewropeaidd. Nid wyf yn credu eu bod eisiau cosbi'r DU o gwbl, ond mae'n rhaid sicrhau bod rhyw fath o synnwyr cyffredin yn ein trefniadau â gweddill yr Undeb Ewropeaidd er mwyn sicrhau nad ydym yn tarfu ar y cyflenwad. Ond ni allaf roi'r sicrwydd rydych yn ei geisio y bydd popeth yn iawn. Gallaf roi sicrwydd i chi y bydd y Llywodraeth hon yn bartner parod a chywir yn y broses o chwilio am ateb, pe bai'r Deyrnas Unedig yn gadael heb wneud trefniadau boddhaol mewn mannau eraill.
English: Yes. We recognise there are challenges but remain committed to supporting our hard-working GPs and their practice teams throughout Wales. Betsi Cadwaladr University Local Health Board has recently appointed a new executive director of primary care and community services, Dr Chris Stockport, and he will lead and oversee the adoption and adaptation of the primary care model for Wales across the health board to try and help ease pressures on general practice within north Wales.
Welsh: Gwnaf. Rydym yn cydnabod bod yna heriau ond rydym yn parhau i fod wedi ymrwymo i gefnogi ein meddygon teulu gweithgar a'u timau practis ledled Cymru. Yn ddiweddar, mae Bwrdd Iechyd Lleol Prifysgol Betsi Cadwaladr wedi penodi cyfarwyddwr gweithredol gofal sylfaenol a gwasanaethau cymunedol newydd, Dr Chris Stockport, a bydd yn arwain ac yn goruchwylio'r broses o fabwysiadu ac addasu'r model gofal sylfaenol ar gyfer Cymru ar draws y bwrdd iechyd er mwyn ceisio helpu i leddfu'r pwysau ar ymarfer cyffredinol yng ngogledd Cymru.
English: Thank you for that response. Of course, in addition to the seasonal pressures and the usual pressures that we see on doctors and the health service, there are other problems emerging directly from some of this Government's policies. The local development plan in Wrexham, for example, anticipates that an additional 10 GPs will be required because of the increase driven in housing development as a result of those local development plans. So, what's the Government doing to ensure that sufficient numbers of doctors are available to meet the increasing demand that there will be as a direct result of the local development plan in Wrexham, but also across north Wales and across the whole of Wales?
Welsh: Diolch i chi am eich ateb. Wrth gwrs, ar ben y pwysau tymhorol cynyddol a'r pwysau arferol rŷm ni'n eu gweld ar ddoctoriaid a'r gwasanaeth iechyd, mae yna broblemau eraill yn deillio yn uniongyrchol o rai o bolisïau y Llywodraeth yma hefyd. Mae cynllun datblygu lleol Wrecsam, er enghraifft, yn rhagweld y bydd angen 10 meddyg teulu ychwanegol oherwydd y cynnydd sydd yn cael ei yrru yn y ddarpariaeth dai yn sgil y cynlluniau datblygu lleol yna. Felly, beth mae'r Llywodraeth yn mynd i'w wneud i sicrhau bod doctoriaid digonol ar gael i gwrdd â'r galw cynyddol fydd yna'n uniongyrchol yn sgil y cynllun datblygu lleol yn Wrecsam, ac wrth gwrs y cynlluniau datblygu lleol eraill ar draws y gogledd ac, yn wir, Gymru gyfan?
English: There is always a challenge in linking population growth and housing development with the provision of a range of services including healthcare services. We'll have the same practical challenge in delivering Wylfa Newydd as well. It's a challenge and it's about a conversation with local general practice themselves, but also the wider team as well. The health board are developing a north Wales primary care academy to co-ordinate and develop local training, mentorship and professional development opportunities. They're also looking at how to rearrange and reorganise primary care. In north-east Wales in particular, it's one of the key priorities for Dr Stockport because we recognise the additional pressure there. That is likely to mean that clusters will need to take on more responsibility with new leadership and arrangements for those practices that have handed their contracts back. I recognise it's a real and practical challenge to maintain and safeguard what we have and to develop it for the future, but the new model for primary care is not simply a reorganisation delivered by Government; it's actually got buy-in from a range of our partners including the Royal College of General Practitioners and the British Medical Association's general practice committee as well. The challenge is how we make it work not if we can make it work, and the different roles that healthcare professionals will have to play to provide the high-quality healthcare that every single part of Wales should be entitled to.
Welsh: Ceir her bob amser wrth gysylltu twf poblogaeth a datblygiad tai â'r ddarpariaeth o wasanaethau amrywiol gan gynnwys gwasanaethau gofal iechyd. Bydd gennym yr un her ymarferol wrth ddarparu Wylfa Newydd yn ogystal. Mae'n her ac mae'n ymwneud â sgwrs gyda meddygfeydd lleol eu hunain, ond gyda'r tîm ehangach yn ogystal. Mae'r bwrdd iechyd yn datblygu academi gofal sylfaenol ar gyfer gogledd Cymru i gydlynu a datblygu hyfforddiant, mentora a chyfleoedd datblygiad proffesiynol yn lleol. Maent hefyd yn edrych ar sut i ad-drefnu gofal sylfaenol. Yng ngogledd-ddwyrain Cymru yn arbennig, mae'n un o flaenoriaethau allweddol Dr Stockport oherwydd rydym yn cydnabod y pwysau ychwanegol yno. Mae hynny'n debygol o olygu y bydd angen i glystyrau ysgwyddo mwy o gyfrifoldeb gydag arweinyddiaeth a threfniadau newydd ar gyfer y practisau sydd wedi dychwelyd eu contractau. Rwy'n cydnabod bod cynnal a diogelu'r hyn sydd gennym a'i ddatblygu ar gyfer y dyfodol yn her wirioneddol ac ymarferol, ond nid ad-drefnu syml a gyflawnir gan y Llywodraeth yw'r model newydd ar gyfer gofal sylfaenol; mae amrywiaeth o'n partneriaid yn ei gymeradwyo mewn gwirionedd gan gynnwys Coleg Brenhinol yr Ymarferwyr Cyffredinol a phwyllgor ymarfer cyffredinol Cymdeithas Feddygol Prydain yn ogystal. Yr her yw sut y gwnawn iddo weithio, nid a allwn wneud iddo weithio, a'r rolau gwahanol y bydd yn rhaid i weithwyr gofal iechyd proffesiynol eu chwarae er mwyn darparu'r gofal iechyd o safon uchel y dylai pob rhan o Gymru fod â hawl iddo.
English: Despite warnings year after year by the Royal College of General Practitioners and the British Medical Association, the number of registered GPs working in Wales is at its lowest level in five years. In 2014, the Royal College of General Practitioners warned that the share of Welsh NHS funding for patient care in general practice had been falling for years, and in the same year the north Wales local medical committee came to this Assembly and warned that several practices had been unable to fill vacancies and many GPs were seriously considering retirement because of their currently expanding workload. Why, therefore, did Welsh Government practice receive the lowest share of NHS spend in the United Kingdom last year despite the rise in patient demand?
Welsh: Er gwaethaf rhybuddion flwyddyn ar ôl blwyddyn gan Goleg Brenhinol yr Ymarferwyr Cyffredinol a Chymdeithas Feddygol Prydain, mae nifer y meddygon teulu cofrestredig sy'n gweithio yng Nghymru ar ei lefel isaf ers pum mlynedd. Yn 2014, rhybuddiodd Coleg Brenhinol yr Ymarferwyr Cyffredinol fod cyfran cyllid GIG Cymru ar gyfer gofal cleifion ymarfer cyffredinol wedi bod yn gostwng ers blynyddoedd, ac yn yr un flwyddyn, daeth pwyllgor meddygol lleol gogledd Cymru i'r Cynulliad hwn a rhybuddio bod sawl practis wedi methu llenwi swyddi gwag a bod llawer o feddygon teulu o ddifrif yn ystyried ymddeol oherwydd eu llwyth gwaith cynyddol ar hyn o bryd. Pam felly mai ymarfer cyffredinol yng Nghymru a gafodd y gyfran isaf o wariant GIG yn y Deyrnas Unedig y llynedd er gwaethaf y cynnydd yn y galw gan gleifion?
English: Thank you. On 8 November, the Cabinet Secretary for health announced around £13.4 million funding from the transformation fund to support improved access to services in Gwent. The Gwent proposal focuses on prevention, well-being, and new seamless models of health and care, delivered closer to home. We're delighted to say that it also includes the development of a pan-Gwent integrated system of emotional and mental well-being for children and young people. This confident and ambitious programme is supported by the Gwent regional partnership board.
Welsh: Diolch. Ar 8 Tachwedd, cyhoeddodd Ysgrifennydd y Cabinet dros iechyd oddeutu £13.4 miliwn o arian o'r gronfa drawsnewid i gefnogi gwell mynediad at wasanaethau yng Ngwent. Mae cynnig Gwent yn canolbwyntio ar atal, llesiant, a modelau iechyd a gofal di-dor newydd wedi'u darparu yn nes at adref. Rydym yn falch iawn o ddweud ei fod hefyd yn cynnwys datblygu system integredig o lesiant emosiynol a meddyliol ar gyfer plant a phobl ifanc ledled Gwent. Cefnogir y rhaglen hyderus ac uchelgeisiol hon gan fwrdd partneriaeth rhanbarthol Gwent.
English: Thank you, Minister, and as you've mentioned, you and the Cabinet Secretary made the recent announcement of the £13.4 million investment in health and social care services in Gwent during your visit to the Serennu children's centre in Rogerstone. The centre and its dedicated staff have been providing an invaluable service to children with complex needs from across Newport and the wider region since it opened in 2011. I know from speaking to children, parents and staff, both past and present, that the centre has transformed the lives of those who use it and their families. The Serennu centre is unique in its provision: treatment, care, information, consultations and leisure services all under one roof. Children can benefit from the continuity of care and this significantly eases the burden on families. So, can the Minister set out how the centre will be used as an excellent example of the way health and social care services are delivered locally?
Welsh: Diolch i chi, Weinidog, ac fel y sonioch chi, fe wnaethoch chi ac Ysgrifennydd y Cabinet y cyhoeddiad diweddar am y buddsoddiad o £13.4 miliwn mewn gwasanaethau iechyd a gofal cymdeithasol yng Ngwent yn ystod eich ymweliad â chanolfan blant Serennu yn Nhŷ-du. Mae'r ganolfan a'i staff ymroddedig wedi bod yn darparu gwasanaeth amhrisiadwy i blant gydag anghenion cymhleth ar draws Casnewydd a'r rhanbarth ehangach ers iddi agor yn 2011. Rwy'n gwybod, o siarad gyda phlant, rhieni a staff, yn y gorffennol a'r presennol, fod y ganolfan wedi trawsnewid bywydau'r rhai sy'n ei defnyddio a'u teuluoedd. Mae darpariaeth canolfan Serennu yn unigryw, gyda thriniaethau, gofal, gwybodaeth, ymgynghoriadau a gwasanaethau hamdden i gyd o dan yr un to. Gall plant elwa o'r gofal di-dor hwn ac mae'n lleihau'r baich ar deuluoedd yn sylweddol. Felly, a all y Gweinidog amlinellu sut y defnyddir y ganolfan fel enghraifft ardderchog o'r ffordd y caiff gwasanaethau iechyd a gofal cymdeithasol eu darparu'n lleol?
English: In September, around a third of patients, 22,300 people, who attended A&E at the Royal Gwent Hospital waited more than four hours to be dealt with. Just over 66.4 per cent were seen inside four hours, compared to the Welsh Government target of 95 per cent. Only two A&E units in Wales produced a worse performance. What action will the Cabinet Secretary take to improve waiting times at A&E at the Royal Gwent Hospital to ensure it meets the targets his own department has set?
Welsh: Ym mis Medi, bu'n rhaid i oddeutu traean y cleifion, 22,300 o bobl, a ymwelodd â'r adran ddamweiniau ac achosion brys yn Ysbyty Brenhinol Gwent, aros mwy na phedair awr i gael eu gweld. Cafodd ychydig dros 66.4 y cant eu gweld o fewn pedair awr, o gymharu â tharged Llywodraeth Cymru o 95 y cant. Dwy adran ddamweiniau ac achosion brys yn unig yng Nghymru a berfformiodd yn waeth na hyn. Pa gamau y bydd Ysgrifennydd y Cabinet yn eu cymryd i wella amseroedd aros yn yr Adran Ddamweiniau ac Achosion Brys yn Ysbyty Brenhinol Gwent er mwyn sicrhau ei bod yn cyrraedd y targedau a osodwyd gan ei adran ei hun?
English: The Cabinet Secretary heard what the Member just said, and we continue to work on improvement within A&E because we're never complacent about it, but we do have areas where performance, as you highlighted, is working, but it's not consistent. So, what we need to do is work with the health boards to put the onus on them to make sure that they are bringing down those waiting times within A&E and working with the Welsh ambulance service as well to make sure there is a seamless transfer of patients, that there is effective discharge and so on. So, we're not complacent about this at all, but there are areas of very good practice within the Welsh NHS. We need to make those areas of good practice commonplace.
Welsh: Clywodd Ysgrifennydd y Cabinet yr hyn y mae'r Aelod newydd ei ddweud, ac rydym yn parhau i weithio ar welliannau mewn adrannau damweiniau ac achosion brys, oherwydd nid ydym byth yn hunanfodlon ynglŷn â hyn, ond mae gennym ardaloedd lle mae perfformiad, fel y nodoch chi, yn gweithio, ond nid yw'n gyson. Felly, yr hyn sydd angen i ni ei wneud yw gweithio gyda'r byrddau iechyd i roi baich y cyfrifoldeb arnynt hwy i wneud yn siŵr eu bod yn gostwng yr amseroedd aros hynny mewn adrannau damweiniau ac achosion brys ac yn gweithio gyda gwasanaeth ambiwlans Cymru hefyd i sicrhau bod cleifion yn cael eu trosglwyddo mewn modd di-dor, eu bod yn cael eu rhyddhau'n effeithiol ac ati. Felly, nid ydym yn hunanfodlon ynglŷn â hyn o gwbl, ond mae yna rai meysydd sydd ag arferion da iawn o fewn GIG Cymru. Mae angen i ni wneud y meysydd hynny sydd ag arferion da yn rhai cyffredin.
English: Thank you. Good fielding. [ Laughter.]
Welsh: Diolch. Maesu da. [ Chwerthin.]
English: Yes, I'm happy to do so. By the end of October, the new treatment fund had provided patients throughout Wales with faster access to 146 new medicines for a wide range of medical conditions. The average time taken to make medicine available is now 17 days. That is a reduction of 81 per cent.
Welsh: Gwnaf, rwy'n hapus i wneud hynny. Erbyn diwedd mis Hydref, roedd y gronfa triniaethau newydd wedi darparu mynediad cynt i gleifion ledled Cymru at 146 o feddyginiaethau newydd ar gyfer amrywiaeth eang o gyflyrau meddygol. Yr amser cyfartalog a gymerir i sicrhau bod meddyginiaeth ar gael bellach yw 17 diwrnod. Mae hwnnw'n ostyngiad o 81 y cant.
English: That's to be welcomed, Cabinet Secretary. I'm sure you know that, in May, there was a national roll-out in England of the use of 5-ALA treatment, which is a technique that assists physicians in the removal of brain tumours. This technique has led to demonstrably improved outcomes for patients. The 2018 NICE clinical guidance recommends that, in appropriate cases, patients take 5-amino levulinic acid prior to surgery. The All Wales Medicines Strategy Group also recommends this treatment. As you're aware, a patient's geographical location will dictate where their brain tumour is treated. In north Wales, the centre of excellence is Liverpool's Walton Centre; elsewhere for Wales we go to Cardiff university hospital. My concern is that whilst a hospital in Liverpool is making use of this treatment, surgeons at university hospital in Cardiff are not. Are you able to ask for clarity on this unequal situation, and would you be able to use the new treatment fund to facilitate uptake of this innovative methodology that could help patients retain so much more of themselves after brain surgery?
Welsh: Mae hynny i'w groesawu, Ysgrifennydd y Cabinet. Rwy'n siŵr eich bod yn gwybod bod Lloegr wedi cyflwyno'r driniaeth 5-ALA ar sail genedlaethol ym mis Mai. Techneg yw hon sy'n helpu meddygon i dynnu tiwmorau ar yr ymennydd. Mae'r dechneg hon wedi arwain at ganlyniadau sy'n amlwg yn well i gleifion. Mae canllawiau clinigol NICE 2018 yn argymell y dylai cleifion, mewn achosion priodol, gymryd asid lefwlinig 5-amino cyn y llawdriniaeth. Mae Grŵp Strategaeth Feddyginiaethau Cymru yn argymell y driniaeth hon hefyd. Fel y gwyddoch, lleoliad daearyddol y claf sy'n penderfynu lle y caiff y tiwmor ar eu hymennydd ei drin. Yng ngogledd Cymru, y ganolfan ragoriaeth yw Canolfan Walton yn Lerpwl; mewn mannau eraill yng Nghymru rydym yn mynd i ysbyty prifysgol Caerdydd. Fy mhryder yw bod yr ysbyty yn Lerpwl yn gwneud defnydd o'r driniaeth hon, ond nad yw llawfeddygon yn ysbyty'r brifysgol yng Nghaerdydd yn ei defnyddio. A oes modd i chi ofyn am eglurder ar y sefyllfa anghyfartal hon, ac a fyddech yn gallu defnyddio'r gronfa triniaethau newydd i hwyluso defnydd o'r fethodoleg arloesol hon a allai helpu cleifion i gadw cymaint mwy ohonynt eu hunain ar ôl cael llawdriniaeth ar yr ymennydd?
English: Yes. I am aware of the availability of the new treatment. I don't actually think it's specifically an area for the new treatment fund, but I will, nevertheless, look into the differences that you've outlined between north and south Wales, and I'll happily come back and report to Members when I'm in a position to do so.
Welsh: Ie. Rwy'n ymwybodol fod y driniaeth newydd ar gael. Nid wyf yn credu ei fod yn benodol yn faes ar gyfer y gronfa triniaethau newydd, ond serch hynny, fe edrychaf ar y gwahaniaethau rydych wedi'u hamlinellu rhwng gogledd a de Cymru, ac rwy'n hapus i adrodd yn ôl i'r Aelodau pan fyddaf mewn sefyllfa i wneud hynny.
English: I've held discussions with airport executives myself, and my officials maintain regular contact with Cardiff Airport, and they're continuing to work closely with Flybe. All flights to and from the airport are operating normally and, of course, the sale of the company is just one option that the company is considering.
Welsh: Rwyf wedi cynnal trafodaethau gyda gweithredwyr y maes awyr fy hun, ac mae fy swyddogion mewn cysylltiad rheolaidd â Maes Awyr Caerdydd, ac maent yn parhau i gydweithio'n agos â Flybe. Mae'r holl awyrennau i ac o'r maes awyr yn gweithredu yn ôl yr arfer ac wrth gwrs, nid yw gwerthu'r cwmni ond yn un opsiwn y mae'r cwmni yn ei ystyried.